jkorsvik/nowiki_second_scrape_merged huggingface dataset:
Transnistrisk rubel

Transnistrisk rubel er den offisielle valutaen i Transnistria. Rubelen ble innført i 1994. I og med at landet har begrensa internasjonal anerkjennelse har ikke valutaen noen ISO 4217-kode. Noen transnistriske organisasjoner som Agroprombank og Gazprombank brukte koden PRB. Trans-Dniester republikanske bank bruker noen ganger koden RUP.


== Nåværende mynter og sedler ==
Mynter finnes med valører fra 1 til 50 kopecks og er laget enten av aluminium eller kobbersink og ligner på mynter fra sovjettiden. 1-kopeckmyntene ble tatt ut av sirkulasjon i januar 2009.
Sedlene blir produsert av Transnistriske republikanske bank (Приднестровский Республиканский Банк) og finnes med valører fra 1 til 500 rubler.

I 2007 kom en ny serie som erstattet sedlene fra 1 til 100 rubler. Disse nye sedlene hadde de samme temaene som de gamle, men med et nytt design.


== Eksterne lenker ==
Trans-Dniester republikanske bank
James Wolfensohn

James Wolfensohn (født 1. desember 1933 i Sydney, død 25. november 2020 på Manhattan) var den niende presidenten for Verdensbanken (avgikk 30. juni 2005). Han var amerikansk statsborger, opprinnelig fra Australia; familien er av tysk-jødisk opprinnelse.


== Referanser ==


== Eksterne lenker ==
(en) James Wolfensohn – Olympedia 
(en) James Wolfensohn – Sports-Reference (OL-resultater – arkivert) 
(en) James Wolfensohn – Australian Olympic Committee
Rüdiger von Wechmar

Rüdiger friherre von Wechmar (født 15. november 1923 i Berlin, død 17. oktober 2007 i München) var en tysk diplomat, journalist og liberal politiker. Han var tysk FN-ambassadør på 1970-tallet, og var i den 35. ordinære sesjon og den 8. nødsesjon (1980–1981) president for FNs generalforsamling.
Wechmar var sønn av offiseren og journalisten Irnfried von Wechmar. Han meldte seg 17 gammel frivillig til den tyske hæren, i 1941, og kjempet to år i Afrikakorpset under Erwin Rommel, før han ble tatt som krigsfange av amerikanerne. Under krigsfangenskapet studerte han journalistikk i USA. Etter krigens slutt begynte han å arbeide som journalist, før han i 1958 trådte inn i utenrikstjenesten. Han var stasjonert ved den tyske ambassaden i Washington og ved generalkonsulatet i New York.
I 1963 ble han utenrikskorrespondent for tysk fjernsyn i Øst-Europa, men gikk inn igjen i diplomatiet i 1968. Året etter ble han utnevnt til statssekretær og regjeringstalsmann. I 1974 ble han FN-ambassadør. Han representerte dessuten Tyskland i sikkerhetsrådet i 1977 og 1978, to måneder som sikkerhetsrådets president. Fra 1980 til 1981 (to sesjoner) var han president for FNs generalforsamling.
Han var Tysklands ambassadør i London fra 1985 til 1989. Fra 1989 til 1994 var han medlem av det europeiske parlamentet for FDP.
Wechmar var gift to ganger og hadde tre barn.


== Publikasjoner ==
Rüdiger Wechmar: Akteur in der Loge. Siedler Verlag, München Februar 2000, ISBN 3886806928 (originaltittel: Erinnerungen eines Diplomaten).


== Referanser ==


== Eksterne lenker ==
(en) Rüdiger von Wechmar hos Europaparlamentet
Fengslingseffekt

Fengslingseffekt, eller fangeffekt, brukes om frekvensmodulerte (FM) radiosignaler og opptrer i mottakerapparatet.  Når et FM-signal med samme frekvens som et annet blir sterkere (10%), så vil det sterkeste signalet overta og kun dette signalets modulasjon bli hørbart i mottakeren.
Ismat T. Kittani

Ismat T. Kittani (født 5. april 1929 i Amediye, Kurdiske Region, Irak, død 23. oktober 2001) var en Kurdisk diplomat. Han var president for FNs generalforsamling fra 1981 til 1982.


== Referanser ==


== Eksterne lenker ==
http://www.un.org/ga/55/president/bio36.htm
Tralee

Tralee (Irsk gælisk: Trá Lí) er en by og administrasjonssentrum i Kerry i Irland. Den ligger i det sørvestlige hjørnet av Irland og har ca. 25000 innbyggere (2002). Byen ble grunnlagt i det 13. århundre og var hovedsete for jarlene av Desmond. Navnet Tralee kommer fra irsk gælisk Trá Lí, eller Trá Laoi, som betyr «bredden av elva Lee». Byen ligger ved eidet til Dinglehalvøya og har mange fasiliteter.
Sir Edward Denny var en uvanlig jordeier i sin tid. Under Hungersnøden i Irland 1845-1849 var det ikke uvanlig at godseierne økte jordleien som leilendingene betalte. Han ble kjent for å redusere jordleien til det leilendingene kunne betale, noe som huskes fremdeles.
Grevskapet Kerry er populært som turistmål. Den vakre kysten med flere bukter og halvøyer og frodig vegetasjon trekker til seg mange av turistene som besøker Irland. Tralee er et godt utgangspunkt for turer til Dinglehalvøya og til den populære turistveien «Ring of Kerry».
Byen er kjent for den årlige festivalen "The Rose of Tralee", en skjønnhetskonkurranse for irske kvinner og utenlandske kvinner av irsk avstamning.


== Bilder ==

		
		


== Eksterne lenker ==
Offisielt nettsted 
(en) Tralee – kategori av bilder, video eller lyd på Commons 
(en) Tralee – galleri av bilder, video eller lyd på Commons
Andreas von Bülow

Andreas von Bülow (født 17. juli 1937 i Dresden) er en tysk politiker (SPD).Han er utdannet jurist i Heidelberg og München, føderal teknologi- og forskningsminister fra 1980 til 1982 og var medlem av den parlamentariske kontrollkommisjonen for etterretning. Han var dessuten medlem av det tyske parlamentet fra 1969 til 1994 og fra 1976 til 1980 var han parlamentarisk statssekretær i forsvarsministeriet.


== Publikasjoner ==
Im Namen des Staates. Piper Verlag GmbH, München 2000, ISBN 3-492-23050-4
Die CIA und der 11. September. Internationaler Terror und die Rolle der Geheimdienste. Piper Verlag GmbH, München 2003, ISBN 3-492-04545-6


== Referanser ==


== Eksterne lenker ==
(en) Andreas von Bülow – kategori av bilder, video eller lyd på Commons 
(en) Andreas von Bülow på Internet Movie Database 
(en) Andreas von Bülow på Discogs
Felix von Eckardt

Felix Heinrich Fedor von Eckardt (født 18. juni 1903 i Berlin, død 11. mai 1979 på Capri) var en tysk journalist, manusforfatter, politiker og diplomat. Han var en periode tysk FN-ambassadør, og var medlem av Forbundsdagen for CDU i to perioder fra 1965 til 1972. Eckhard arbeidet som dreiebokforfatter i den nasjonalsosialistiske perioden. Han ble som pressetalsmann kalt Konrad Adenauers øyne, ører og talerør. 


== Liv og virke ==


=== Bakgrunn ===
Hans foreldre var journalisten Felix von Eckard og hans hustru Eva Maria Victoria (født Geffken). Han vokste opp i Hamburg, men tok abitur ved Preußische Hauptkadettenanstalt i Berlin-Lichterfelde, og gikk gjennom rekruttskole. Han deltok ikke i krigshandlinger under første verdenskrig.


=== Karriere ===
Etter krigen arbeidet han som journalist og korrespondent for forskjellige aviser og tidsskrifter. 1 1936 ble han gjennom vennskapet med regissøren Fritz Wendhausen, involvert som manusforfatter til filmen Familienparade. I perioden 1936 til 1950 skrev han manus til mer enn tjuefem tyske filmer.I 1952 begynte han sin politiske karrière da han ble leder for Presse- und Informationsamt der Bundesregierung. Han ble i denne rollen kjent som Konrad Adenauers, øyne, ører og talerør (Auge, Ohr und Sprachrohr Konrad Adenauers). Fra mai 1955 til 1956 var han ambassadør til FN. Han var statssekretær fra 1958 til 1965. Eckardt var representant i Forbundsdagen for CDU fra 1965 til 1972.
Eckhardt døde av hjerteinfarkt 11. mai 1979 på øya Capri.


== Referanser ==


== Eksterne lenker ==
(en) Felix von Eckardt – kategori av bilder, video eller lyd på Commons 
(en) Felix von Eckardt på Internet Movie Database 
(da) Felix von Eckardt på Filmdatabasen 
(fr) Felix von Eckardt på Allociné 
(en) Felix von Eckardt på Discogs
Occidental Mindoro

Occidental Mindoro er en filippinsk provins i regionen MIMAROPA i landsdelen Luzon. Den omfatter den vestre del av øya Mindoro og enkelte mindre øyer. I øst er provinsen Oriental Mindoro, i sørvest Palawan. Provinssetet er Mamburao.


== Navnet Mindoro ==
Navnet er en sammentrekning av det spanske Mina de Oro, som betyr gullgruve.


== Politisk inndeling ==
Occidental Mindoro er delt i 11 "municipalities" (landkommuner).


=== Landkommuner (municipalities) ===


== Eksterne lenker ==
Offisielt nettsted 
(en) Occidental Mindoro – kategori av bilder, video eller lyd på Commons
Palawan

Palawan er en filippinsk øy og samtidig en provins i landsdelen Luzon. Den ligger sørnest for øya Mindoro og strekker seg ned mot Borneo i Malaysia. Mot nordøst ligger provinsen Occidental Mindoro og mot øst landsdelen Visayas.  Provinshovedstaden er Puerto Princesa City.


== Navnet Palawan ==
Da øya var del av sultanatet Borneo het den Paragna.


== Politisk inndeling ==
Palawan er delt i 1 "city" (bykommune) og 23 "municipalities" (landkommuner).


=== Bykommune ===
Puerto Princesa City


=== Landkommuner (municipalities) ===


== Oljeproduksjon ==
Olje med betegnelsen Palawan Light pumpes opp fra det offshore oljefeltet Galocfeltet i Sørkinahavet vest for øya Culion, nord i provinsen.


== Eksterne lenker ==
Offisielt nettsted 
(en) Palawan (province) – kategori av bilder, video eller lyd på Commons 
(en) Palawan – galleri av bilder, video eller lyd på Commons
Knut Freiherr von Kühlmann-Stumm

Knut Freiherr (baron) von Kühlmann-Stumm (født 17. oktober 1916 i München, død 19. januar 1977 i Bad Soden-Salmünster) var en tysk politiker, først i det liberale FDP, senere i det konservative CDU.
Han var medlem av det tyske parlamentet fra 1960 til 1976. Han var parlamentarisk leder for de liberale i parlamentet fra 1963 til 1968. I protest mot Willy Brandts østpolitikk stemte han mot Brandt og for opposisjonskandidaten Rainer Barzel (CDU) i mistillitsvotumet mot Brandt den 27. april 1972, selv om hans eget parti satt i koalisjonsregjeringen til Brandt. Han stemte også mot østavtalen den 17. mai 1972, og forlot deretter det liberale partiet for å slutte seg til de konservative. Ved nyvalgene ble han innvalgt igjen i parlamentet på CDUs liste.


== Referanser ==
Otto Graf Lambsdorff

Otto von der Wenge Graf Lambsdorff (født 20. desember 1926 i Aachen, død 5. desember 2009 i Bonn) var en tysk liberal politiker (FDP) og regjeringsminister.
Han deltok i andre verdenskrig, hvor han fra våren 1944 tjenestegjorde som offisersaspirant i Wehrmacht etter å ha gått på offiserskolen Ritterakademie i Brandenburg an der Havel fra 1941. Rett før krigens slutt ble han sterkt skadet. Etter krigen studerte han juss. Han ble dr. juris. i 1952. Han arbeidet i bankvesenet frem til 1971, og virket fra 1960 dessuten som advokat.
Han var føderal næringsminister fra 1977 til 1982, og fra 1988 til 1993 formann for FDP. Mellom 1972 og 1998 var han medlem av Forbundsdagen.
Lambsdorff ble i 1987 dømt for medhjwlp til skatteforbrytelser med bøter som en følge av Flickaffæren. Affæren var også utløsende for at han gikk av som økonomi- og teknologiminister i 1984.
Han var eldste sønn av grev Herbert von Lambsdorff og Eva von Schmid, og var gift i andre ekteskap med Alexandra von Quistorp. Fra sitt første ekteskap hadde han tre barn. Hans nevø Alexander Graf Lambsdorff representerer fra 2004 FDP i Europaparlamentet.
Lambsdorff var medlem av den tyske evangeliske Johanniter-ordenen. Han ble i 2000 tildelt storkors av Forbundsrepublikken Tysklands fortjenstorden. I 2006 ble han tildelt Nordrhein-Westfalens fortjenstorden.Lambsdorff er gravlagt på Südwestkirchhof Stahnsdorf. 


== Referanser ==


== Eksterne lenker ==
(en) Otto Graf Lambsdorff – kategori av bilder, video eller lyd på Commons 
(en) Otto Graf Lambsdorff på Internet Movie Database 
(en) Otto Graf Lambsdorff på Discogs 
(de) Otto Graf Lambsdorff hos Forbundsdagen
Randi

Randi er et norsk kvinnenavn som oppsto på 1400-tallet, som en kortform av Ragnfrid. Den opprinnelige betydningen på nørrønt er «gud-elskelig».
Randi har navnedag den 12. februar.


== Utbredelse ==
Ragnfríðr er kjent brukt i om tre forskjellige personer i runeinnskrifter fra vikingtiden, så navnet var kjent, men neppe blant de mest brukte i Norden på den tiden. Rangdid var et vanlig navn i Norge i middelalderen. Over 20 forskjellige personer med navnet er nevnt i Regesta Norvegica. Formen Ragndid var også brukt. Randi var et vanlig kvinnenavn i Norge på 1600-tallet.
Tabellen nedenfor gir en detaljert oversikt over populariteten til kvinnenavnet Randi og varianter av dette i noen av de landene hvor statistikk er tilgjengelig.


== Kjente personer som heter Randi ==
Randi Stene (1963–), norsk mezzosopran
Randi Gustad (1977–), norsk håndballspiller
Randi Lillealtern (1975–), norsk radiojournalist
Randi Thorvaldsen (1925–2011), norsk skøyteløper
Randi Flesland (1955–), norsk siviløkonom og tidligere administrerende direktør i Avinor
Randi Heide Steen (1909–1990), norsk sopransangerinne
Randi Lindtner Næss (1905–2009), norsk operasanger og teaterskuespiller
Randi Brænne (1911–2004), norsk skuespiller
Randi Hansen (1958–), norsk popsanger
Randi Rhodes (1959–), amerikansk radiovert


== Se også ==
James Randi (1928–), amerikansk magiker og skeptiker


== Referanser ==


== Eksterne lenker ==

(en) Behind the Name: Randi
(en) Think Baby Names: Randi
Alexander Graf Lambsdorff

Alexander Graf (greve) Lambsdorff (født 5. november 1966 i Köln) er en tysk liberal politiker (FDP). Fra 2004 til 2017 var han medlem av Europaparlamentet, siden 2017 er han medlem av Forbundsdagen i Tyskland. Han ble i desember 2022 utnevnt som Tysklands ambassadør i Russland, med tiltredelse i 2023.Han er nevø av Otto Graf Lambsdorff.


== Referanser ==


== Eksterne lenker ==
Offisielt nettsted 
(en) Alexander Graf Lambsdorff – kategori av bilder, video eller lyd på Commons 
(en) Alexander Graf Lambsdorff på Internet Movie Database 
(en) Alexander Graf Lambsdorff hos Europaparlamentet 
(en) Alexander Graf Lambsdorff hos The Peerage 
Alexander Graf Lambsdorff på Twitter 
Alexander Graf Lambsdorff på Facebook
Slogen

Slogen er et fjell i Stranda kommune i Møre og Romsdal. Det har en høyde på 1 564 meter over havet. Fjellet ligger ved enden av Norangsfjorden, en sidearm av Hjørundfjorden i Ørsta kommune.


== Fottur ==

Slogen er en av de mest besøkte fjelltoppene i Sunnmørsalpene og har blitt beskrevet i vakre ordelag:

one of the proudest in Europe

Norges vakreste fjell

Toppen kan nås fra forskjellige startpunkter, men de vanligste er:

Fra bygda Øye ved fylkesvei 655 i Ørsta kommune. Hotell Union Øye er et naturlig utgangspunkt for fjellturer i området. Det som ofte er referert som «normalveien» på Slogen, «Slogråsa», starter 1 km øst for hotellet og går rett fra 60 meter til 1564 meter på vel 3 km. Bratt stigning som kjennes.
Skylstadbrekka, ruten mellom Skylstad i Norangsdalen og Patchellhytta, ligger omtrent 2 km øst for hotellet.
Fra Habostaddalen i Stranda via Patchellhytta.
Et annet alternativ er fra Urke via Langesæterdalen. Denne ruta har moderat stigning, men er lang.De siste 360 høydemeterne til toppen er lik for alle rutene. Slogråsa og rutene via Patchellhytta og Langesæterdalen møtes på cirka 1200 moh. De siste 100 meterne er brattest, men er ikke regnet som utsatte eller luftige. Slogen skal kunne bestiges av de fleste som er litt fjellvante. 


== Bilder ==

		
		


== Referanser ==


== Eksterne lenker ==
(en) Slogen – kategori av bilder, video eller lyd på Commons 
Ålesund-Sunnmøre Turistforenings side om Slogen
Fjellinordvest.net – turguide for Slogen
Wikinytt

Denne artikkelen nevner Wikimedia eller et av Wikimedias prosjekter. Vær oppmerksom på at Wikipedia er et Wikimedia-prosjekt.Wikinytt er en åpen og fritt tilgjengelig nyhetstjeneste basert på wikiteknologien, der hvem som helst kan bidra med artikler. Den utgis av Wikimedia Foundation. Den engelske og tyske betaversjonen ble første gang publisert den 3. desember 2004, den norske versjonen den 11. januar 2006.


== Eksterne lenker ==
(mul) Offisielt nettsted 
(en) Offisielt nettsted 
(en) Wikinews – kategori av bilder, video eller lyd på Commons 
(en) Wikinews – galleri av bilder, video eller lyd på Commons 
Norsk Wikinytt
Engelsk Wikinews
Aftenposten: "Prøv deg som journalist"
Dagbladet: Her kan DU bli journalist
Journalism: Online Journalism News – Wikinews supercharged by London bombings coverage
Friedrich Arnold Brockhaus

Friedrich Arnold Brockhaus (født 4. mai 1772 i Dortmund, død 20. august 1823 i Leipzig) var en tysk forlegger, grunnlegger av forlagshuset F. A. Brockhaus og utgiver av Brockhaus Enzyklopädie (1811).


== Referanser ==


== Eksterne lenker ==
(en) Friedrich Arnold Brockhaus – kategori av bilder, video eller lyd på Commons 
(en) Friedrich Arnold Brockhaus – galleri av bilder, video eller lyd på Commons
Skuld

Skuld (norrønt Skuld, trolig fra verbet skulu, «å skulle») er i norrøn mytologi den yngste av nornene, den som representerer framtiden. Sammen med Urd og Verdande holder til ved Urdarbrønnen som ligger under verdenstreet Yggdrasil. Navnene Urd, Verdande og Skuld betegner tre tidsstadier: fortid, nåtid og framtid.Skuld er også en valkyrje, en som velger og tar med seg tapre menn som faller i strid.


== I kildene ==


=== Voluspå ===
Skuld nevnes i to vers i det komplekse diktet Voluspå (Volven spår):

Derfra kommer møyer;
mangt vet de,
tre fra kilden
under treet.
Urd kalles den ene,
den andre Verdande
– skar i staver –
Skuld den tredje;
loven la de.
livet valgte de,
målte skjebnen
for menneskeætten.– Voluspå, vers 20Nornene representerer en del av livsmysteriet i norrøn mytologi; skjebnen. Nornene bor dessuten ved Yggdrasil, og er således en del av norrøn kosmologi og skapelsesmyten. Det var ikke bare guder og dverger som bidro til skapelsen. I vers 17 ble menneskene Ask og Embla skapt «uten skjebne». I vers 20 får de skjebne av nornene. Uttrykket «skar i staver» henviser til at dikteren av Voluspå lar nornene skjære sine beslutninger som merker i tre, antagelig tilsvarende som i primstaver eller i loddmerker. Andre norrøne kilder forteller at nornene spinner eller vever skjebnen.
Skuld nevnes også ved navn i vers 30 i Voluspå, men ikke sammen med Urd og Verdande. Her nevnes Skuld som valkyrje sammen med en rekke andre: «Valkyrjer så hun, / vidt fra kom de, / gitt til å ride / til gudefolket; / Skuld holdt et skjold / Og Skogul et annet» Valkyrjenes rolle er vesentlig lik nornenes ved at de bestemmer og har særegen kunnskap, men den er mer aktiv og samtidig dyster ved at de er «herjans kvinner» og knyttet til krigen og slagmarken som er preget av blod og død. Hvorfor dikteren gir nettopp Skuld en dobbel rolle er ukjent.


=== Gylvaginning ===
I Gylvaginning i Den yngre Edda forteller Snorre Sturlason at Skuld er den yngste av nornene, og at hun også er en valkyrje som velger ut krigere som er falt i slag.

«Det står ein fager sal under asken ved brunnen, og or den salen kjem det tre møyer som heiter Urd, Verande og Skuld. Desse møyane set fast lagnaden for menneska; vi kaller dei norner.»«Gunn og Ròta og den yngste av nornene, ho som heiter Skuld, rid jamt ut for å ‘kjóse vak’ og rå for gangen i slaget.»


=== Skaldskaparmål ===
I den siste delen av Skaldskaparmål, Navnaþulur, som lister en rekke navn i vers, blir også Skuld nevnt som en av flere valkyrjer. Denne delen av Skaldskaparmål blir ikke alltid tatt med i alle moderne utgaver.


== Annen bruk av navn Skuld ==
Assuranceforeningen Skuld
Skiklubben Skuld
Diskusjonsforeningen Skuld (stiftet 1883)
asteroiden 1130 Skuld


== Referanser ==


== Litteratur ==
Edda (Den eldre Edda og Den yngre Edda) i Ivar Mortensson-Egnunds oversettelse, Det Norske Samlaget 2002. ISBN 82-521-5961-3
Lind, Idar (2007): Norrøn mytologi frå A til Å. Oslo: Samlaget, 2. utg. ISBN 978-82-521-7141-9
Steinsland & Sørensen (1999): Voluspå. Oslo: Pax Forlag. ISBN 82-530-2136-4
Rån

Rån (eller Ran) er i norrøn mytologi Æges hustru og havets gudinne. I et stort nett fanger hun dem som er i ferd med å drukne, og holder dem fanget i den store boligen sin under havet.
Hun har ni døtre som alle er Heimdalls mødre.
Idunn

For tidsskriftdatabasen, se Idunn.no
For kvinnenavnet, se IdunIdun eller Idunn (norrønt: Iðunn) er i norrøn mytologi kjærlighetsgudinnen som er gift med Brage.
Hun opptrer kun i få myter, hvor den viktigste er myten om jotnen Tjatse.
Hun har ansvar for de livgivende og foryngende epler som sikrer gudene evig ungdom.Myten om Idunn og Tjaste fortelles det om i Den yngre Edda, og hun omtales i 
Den eldre Edda.
Disse tekstsamlinger ble innsamlet og nedskrevet på i Island på 1200-tallet.


== Referanser ==


== Eksterne lenker ==
(en) Iðunn – kategori av bilder, video eller lyd på Commons
Det korniske nasjonalistparti

Det korniske nasjonalistparti (Cornish Nationalist Party, CNP) er et politisk parti i Cornwall, England. Det ble opprettet 28. mai 1975 etter en splittelse i partiet Mebyon Kernow. 
Medlemmene arbeider for at Cornwall skal løsrives fra England, og eventuelt også fra Storbritannia. Der arbeider også for å bevare en kornisk identitet, herunder fremme av det korniske språk, og søker å opprette kontakt med folk i andre land som har røtter fra Cornwall og mennesker i andre områder som har en lignende situasjon som Cornwall.
Partiet minnes den 27. juni hvert år Thomas Flamank, lederen for det korniske opprøret i 1497 i en seremoni i Bodmin.
CNP utgir bladet An Baner Kernewek (Det korniske banner) fire ganger i året.
Oriental Mindoro

Oriental Mindoro er en filippinsk provins i regionen MIMAROPA i landsdelen Luzon. Den omfatter den østre del av øya Mindoro og enkelte mindre øyer. I vest er provinsen Occidental Mindoro, i nord provinsen Batangas, øst øyprovinsene Marinduque og Romblon og i sør småøyer som tilhører provinsen Aklan. Provinssetet er Calapan City.


== Navnet Mindoro ==
Navnet er en sammentrekning av det spanske Mina de Oro, som betyr gullgruve.


== Politisk inndeling ==
Oriental Mindoro er delt i 1 "city" (bykommune) og 14 "municipalities" (landkommuner).


=== Bykommune (cities) ===
Calapan City


=== Landkommuner (municipalities) ===


== Menneskerettigheter ==
Mindoro var særlig hardt rammet av militærets kampanje for å eliminere politisk opposisjon. Øya fungerte i perioden 2001-2004 som laboratorium for elimineringsstrategien. 45 mennesker ble drept, blant dem prester, lokalpolitikere, ungdomsledere og andre. Flere mennesker ble drevet på flukt, særlig blant urfolksgruppen Mangyan. Idag er det lite synlig politisk aktivitet. Myndighetene har imidlertid ikke lyktes med å knuse all opposisjon.
De har heller ikke lyktes i å knuse geriljaen (NPA) på øya.


== Eksterne lenker ==
Offisielt nettsted 
(en) Oriental Mindoro – kategori av bilder, video eller lyd på Commons
Santo Tomás-universitetet

Santo Tomás-universitetet (University of Santo Tomas, UST), opprettet 28. april 1611, er Asias og Filippinenes eldste eksisterende universitet, og et av de største katolske universiteter i verden. Universitetsområdet omfatter 220 000 m² og ligger sentralt i Manila, samt avdeling i Negombo på Sri Lanka.
Det har 64 192 studenter fra inn- og utland (2006). 
Universitetet ble opprettet av den spanske erkebiskop av Manila som et presteseminar, og oppkalt etter den hellige Thomas Aquinas. Dominikanerne ble gitt ansvaret for institusjonen. Det vokste raskt og gir nå undervisning og akademiske grader innen jus, medisin og en rekke andre fag. 
Universitetets fullstendige navn inkluderer også «pavelig og kongelig universitet». Dette er titler det har fått fra pavene og fra den spanske kong Karl III. 
UST har utdannet en stor del av den filippinske elite opp gjennom tidene. 
Under den annen verdenskrig omgjorde japanerne universitetsområdet til konsentrasjonsleir for sivilister, utlendinger og krigsfanger, Santo Tomás interneringsleir. Blant fangene var mannskapet fra det norske lasteskipet MS «Ravnaas» fra Arendal. Skipet ble bombet av japanske fly da det passerte Filipinene på vei fra India til USA.


== Eksterne lenker ==
University of Santo Tomas